Novak Đoković osvojio je i Rolan Garos, jedini grend slem trofej koji do sada nije imao. Pobedom nad Endijem Marejom stigao je do 12. grend slema u karijeri i upisao se u istoriju

USPEO JE!



Novak Đoković osvojio je jedini grend slem turnir čiji trofej nema u kolekciji. Prvi put u karijeri, trijumfovao je na Rolan Garosu, savladavši na stadionu "Filip Šatrije" velikog rivala, u meču koji će dugo pamtiti.



Najboljem teniseru na svetu ponestaje snova...



ĐOKOVIĆ - MAREJ 3:1 (3:6, 6:1, 6:2, 6:4), posle tri sata i tri minuta igre!

Đoković Izvor: YouTube

Novak Đoković je pobedom nad Endijom Marejom u finalu Rolan Garosa ostvario 28. trijumf uzastopno na grend slem turnirima, što je najduži niz u istoriji. Poslednji poraz zabeležio je prošle godine u finalu Pariza od Stena Vavrinke.

Trijumfom nad Britancem, Srbin je postao tek ČETVRTI teniser na svetu koji je u Open eri (od 1968. godine) osvojio sva četiri najveća turnira - Australijan Open, Rolan Garos, Vimbldon i US Open.



Pobedivši u svom četvrtom finalu, Đoković je ostvario svoju najveću i jedinu neostvarenu želju kada je u pitanju ATP tur. Nije ga poremetio ni izgubljeni prvi set, pa je uz slavlje pariske publike opravdao ulogu favorita i ušao u istoriju.

When you get that final jewel in your crown... pic.twitter.com/KHDu3Mnpan — Roland Garros (@rolandgarros) June 5, 2016

Ovom pobedom, Đoković je još jače učvrstio svoje mesto u društvu najvećih. U društvu besmrtnih!



Podsetimo, na putu ka trofeju Rolan Garosa, ovog proleća pobedio je Jen Sun Lua (6:4, 6:1, 6:1), Stiva Darsisa (7:5, 6:3, 6:4), Aljaža Bedenea (6:2, 6:3, 6:3), Roberta Batistu Ahuta (3:6, 6:4, 6:1, 7:5), Tomaša Berdiha (6:3, 7:5, 6:3), Dominika Tima (6:2, 6:1, 6:4) i Endija Marija.

TOK MEČA

ČETVRTI SET

1:0 - Isti recept i na početku ovog seta - ĐOKOVIĆ PRVI, RANO PRAVI BREJK! Rešio je da završi kompletan posao što pre...



3:1 - Novak ubedljiv, a Marej se ne predaje...

4:2 - Đoković je imao priliku da napravi novi brejk, ali je nije iskoristio u petom gemu. Bez obzira na to, deluje smireno, dominantno, sa jasnim ciljem šta mu je još potrebno da dobije i sedmi meč u Parizu... Svoj gem rešava sa nulom i sada je na dva gema od pobede

5:2 - NOVI BREJK NOVAKA! Još koračić...

6:4 - Uspeo je Endi da održi svoj "brod" još malo na površini posle Novakove oluje, ali ne zadugo... Napravio je brejk, prišao je na 4:5, ali je Đoković posle tri sata i tri minuta igre završio posao i zvanično osvojio prvi Rolan Garos.

TREĆI SET

0:1 - Pokušava Marej da što pre u glavi poništi drugi set. Dobija gem na svoj servis i prvi stiže do vođstva u trećem segmentu finala

1:1 - I Novak rešava svoj prvi gem u trećem setu u svoju korist, iako je bilo "čupavo". Dobija na razliku

2:1 - NOVAK PRVI PRAVI BREJK! Strpljivi Novak, pokretljiviji, "čita" sve bolje Mareja, a na drugoj strani Škot greši, pa je početničkom greškom, kada je samo trebalo pipnuti lopticu i prebaciti je preko mreže, što on nije uspeo, sam sebe "zakopao"



3:1 - Povećava Novak vođstvo... Siguran je na svoj servis

4:1 - NOVI BREJK NOVAKA! Da li je ovo početak kraja za Mareja? Vrlo moguće, jer Novak ne da dominira, nego pogađa i ono što ponekad izgleda kao nemoguće...

Things looking up for Djokovic (not so much for Murray), as the Serb breaks for *4-1. #RG16https://t.co/dCyt4hPtPk — Roland Garros (@rolandgarros) June 5, 2016

Zapravo, Đoković u punom sjaju pokazuje zbog čega je broj jedan svetskog tenisa i to tako dugo i to tako dominantno u odnosu na rivale



5:1 - Povećava Novak vođstvo, iako je spasao čak četiri brejk lopte. Endi se ne predaje...

5:2 - Endi produžava treći set

6:2 - Kako je i počeo tako i završava Đoković set. Ubedljivo i brzo! Posle tačno 129 minuta igre ima vođstvo od 2:1 u setovima i sada je na samo jedan set od istorije i pehara koji mu jedini nedostaje u bogatoj kolekciji grend slem trofeja

DRUGI SET

1:0 - Novak uspeva da dobije gem na svoj servis, iako je Marej imao brejk loptu. Škotu je vođstvo donelo dodatno samopouzdanje, jer napada i kada je u defanzivnom položaju...

2:0 - BREJK ĐOKOVIĆA! Strpljiv je Novak, fokusiran i to mu donosi rezultat... Marej nervozan, i duplom servis greškom gubi gem



Chatrier crowd chanting "Nole!" as the world No.1 breaks to take an early *2-0 lead in the 2nd. #RG16pic.twitter.com/eMmIsr3IlG — Roland Garros (@rolandgarros) June 5, 2016

3:0 - Potvrđuje Novak brejk! Kao da tek sada gledamo pravog Đokovića... Deluje samouvereno, ima bolji izbor udaraca i čini se da polako počinje da preuzima konce igre

3:1 - Novak propušta veliku priliku da poveća prednost. Na servis Mareja imao je 40:15, ali je Škot uspeo da sa četiri poena u nizu dobije gem i prekine Novakov niz



4:1 - Ubedljivo Đoković dobija gem na svoj servis. Deluje snažnije, ubedljivije, mnogo bolje servira nego u prvom setu i sve to daje rezultat

#Djokovic showing why he's No.1 in the world by racing to a 4-1 lead in the second set! #ComeOnAndy#BackTheBritspic.twitter.com/qNNWJIYZOv — British Tennis (@BritishTennis) June 5, 2016

5:1 - NOVI BREJK ĐOKOVIĆA! Pokazuje zbog čega je najbolji na svetu, koristi apsolutno svaku slabost Mareja i sad je on taj koji stiže sve... O psihološkoj dominaciji da ne govorimo



6:1 - Završava posao Đoković u drugom setu i stiže do izjednačenja posle 35 minuta... Sjajno je naštelovao "oružje" i nadamo se da će tako igrati i u nastavku.

A šta kaže statistika?



Đoković je u prvom setu napravio 13 neiznuđenih greški, a Marej samo šest, dok je u drugom Novak imao gotovo duplo manje (sedam), a Škot devet.

Prvi teniser sveta u drugom setu je imao 11 vinera, drugi reket sa ATP liste samo tri.

PRVI SET

Uskoro počinje veliko finale

Marej prvi servira

1:0 - SJAJAN START ĐOKOVIĆA! ODMAH PRAVI BREJK! Najbolji teniser sveta oduzima Mareju servis, ne dozvolivši mu da osvoji poen. Fantastične dve skraćene lopte donelu su Novaku vođstvo 40:0, a on je odmah iskoristio prvu šansu da stigne do vođstva



Zadovoljan i Đoković i navijači

1:1 - Vraća Marej brejk! Nije Škota mnogo poremetio loš početak, pa je u nastavku krenuo agresivno, isto kao i Novak poveo 40:0, Đoković je osvojio potom dva poena, ali je Marej potom sjajnim lobom stigao do izjednačenja



Watch Murray convert break point vs. Djokovic in the second game. #RG16https://t.co/vkeW7ZRq0P — Roland Garros (@rolandgarros) June 5, 2016

1:2 - Marej stiže do vođstva bez izgubljenog poena

1:3 - NOVI BREJK MAREJA! Drugi reket sveta trenutno je taj koji je smireniji, koncentrisaniji i koji kontroliše igru... Đoković ima šest neiznuđenih grešaka do sada, a Marej samo dve



1:4 - Marej osvaja i četvrti gem u nizu i povećava vođstvo! Odlično i servira Škot, dok sa druge strane, Đoković bez obzira na rezultatski zaostatak deluje mirno...

2:4 - Konačno Novak prekida seriju Mareja, ali veoma teško dobija svoj gem, na razliku. Dobro servira Đoković, konstatno je u šestom gemu bio na mreži, ali sa druge strane ima rivala koji gotovo da igra bez greške i stiže sve...



2:5 - Marej teškom mukom osvaja gem na svoj servis... Počeo je da pokazuje i znake nervoze, da pravi greške, dok je Novak strpljiv i serviraće za ostanak u setu



3:5 - Drži se Novak...

3:6 - Marej posle 45 minuta igre vodi 1:0 u setovima. U devetom gemu Đoković je možda oštećen, jer je sudija dodelio sporan poen Mareju. Đoković je izjavio da je ofrlje udario loptu jer je čuo aut linijskog sudije, ali je glavni sudija procenio da Marej treba da dobije direktan poen, ocenivši da je prvi reket sveta to uradio pre sudijskog uzvika... Novak se pobunio zbog tog poena, a publika je duže od minuta zviždala. Marej je tada vodio 30:0, Đoković je pružio žestok otpor (30:40), ali nije uspeo da dobije gem i produži set

Murray wins opening set 6-3 off Djokovic. The Brit has never lost match at #RolandGarros when winning 1st set (26-0) https://t.co/4sVIpuOrcz — Roland Garros (@rolandgarros) June 5, 2016

NAJAVA MEČA

Novak Đoković za istoriju!

Najbolji teniser sveta protiv Endija Mareja bori se za jedini grend slem trofej koji mu nedostaje u kolekciji. Ima ih ukupno 11, ali u Parizu nikada nije osvojio "pehar musketara", iako je tri puta igrao finale - 2012, 2014. i 2015. Ovo je možda i najvažniji trenutak u njegovoj karijeri.

Osvajanjem pehara na Rolan Garosu svrstao bi se u grupu malobrojnih tenisera koji su podigli trofeje na sva četiri grend slema. U Open eri to je za rukom pošlo samo Andreu Agasiju, Rodžeru Federeru i Rafaelu Nadalu, a pre 1968. to su uradili Fred Peri, Don Badž, Rod Lejver i Ron Emerson.

Novak bi trijumfom u današnjem meču kompletirao i nekalendarski grend slem, odnosno osvojio sve četiri titule u nizu na Vimbldonu, US Openu, Australijan Openu i Rolan Garosu, što su do sada uspeli Don Badž 1937. i 1938. (ima i kalendarski grend slem), odnosno šest titula na najvećim turnirima u nizu, i Rod Lejver, koji je uspeo da se domogne svih trofeja dva puta u istoj godini - 1962. i 1969.

Đoković i Marej, koji ima dva grend slem pehara, igraju 34. međusobni duel u karijeri, ali vršnjaci nikada nisu odmerili snage u finalu Rolan Garosa. Igrali su samo jednom, prošle godine u polufinalu, kada je slavio Novak.



Srpski as vodi u pobedama 23:10, a ove godine već su se sastali u tri finala i Đoković je slavio na Australijan Openu i na mastersu u Madridu, dok je Škot trijumfovao u poslednjem meču, u Rimu.

To će biti njihov sedmi meč u finalima grend slem turnira, čime se svstavaju na drugo mesto liste najvećih rivalstava u istoriji tenisa.

Ispred njih sada su samo Rodžer Federer i Rafael Nadal, koji su se osam puta borili međusobno za pehar na grend slem turnirima. Đoković i Nadal takođe su odigrali sedam GS finala, a Andre Agasi i Pit Sampras, odnosno Ivan Lendl i Mats Vilander po pet.